# 29'er

### Fra Wikipedia, den frie encyklopædi

Du har nye beskeder (forskel fra næstsidste redigering).

Specifikationer

Besætning | 2 mand
Længde | 4450 mm
Bredde | 1770 mm
Vægt (min) | 90 kg
Storsejl | 8,8 m²
Fok | 3,7 m²
Gennakker | 16,83 m²
LYS | 1,33

29’eren (udtales twentyniner) er en meget hurtig jolle, der er designet af australieren Julian Bethwaite. Den første båd blev produceret i 1998 af træ. Målgruppen er ungdomssejlere, især de, der træner til at sejle den større 49’er. Den har en trapez og en asymmetrisk spiler ligesom 49’eren, bare mindre. 29’eren blev udviklet som en mindre variant af 49’eren. Den populære båd er en One Design båd, hvor alle både er helt ens fra skrog til rig. Den er et alternativ til Laseren med mere fart og er en international klasse.

Der har været afholdt VM hvert år siden 2000. VM 2006 blev holdt i Storbritannien, hvor Silja Lehtinen og Scott Babbage vandt.

Idealvægten for besætningen ligger mellem 100 og 250 kg.

## [redigér] Skrog og rig

Skroget er lavet af glasfiber og er bygget med sandwichforstærkninger og dobbeltbund. Dette fører til, at 29’eren er meget stiv og robust, men samtidig let.

Masten er lavet af træ eller en blanding af aluminium og glasfiber og kan deles i tre.

Fokken vender selv, det vil sige, at den ikke skal betjenes, når den først er trimmet ind. Dertil er der også et storsejl, som betjenes direkte fra bommen som en gennakker. Sejlene er er lavet af folie som surfsejl. Kun gennakkeren består af almindeligt spilerstof. I øjeblikket laves sejlene af Neilpryde, der primært laver surfsejl.

I modsætning til 49’eren står kun gasten i trapez i 29’eren, mens rorsmanden bruger hængestropper. Det er svært at sejle jollen uden krængning, hvilket kræver godt samarbejde mellem rorsmanden og gasten.

## [redigér] Eksterne kilder/henvisninger

- Dansk 29'er side
- International 29'er side

| Denne vandsport- eller vandtransport-artikel er kun påbegyndt. Hvis du ved mere om emnet, kan du hjælpe Wikipedia ved at udvide den.

| Denne artikel om noget teknisk eller videnskabeligt kan blive bedre, hvis der indsættes et (bedre) billede. Du kan hjælpe ved at afsøge Commons for et passende billede og lægge det på Commons med en af de tilladte licenser og indsætte det i artiklen.

Hentet fra "http://da.wikipedia.org../../../2/9/27/29%27er.html"

Kategorier: Påbegyndte vandsport-/vandtransportartikler | Teknikbillede savnes | Joller

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Brezhoneg
- Deutsch
- English
- Français
- עברית
- Русский
- Svenska